મા- બાપની સેવા કરનાર વ્યક્તિની વાત આવે ત્યારે શ્રવણ નામનું પાત્ર તરત જ આપની આંખ સામે તરી આવે છે. પણ અહિયાં શ્રવણ જેવી સેવા તેના માત-પિતાએ કરીને વાતને ઉલટાવી દીધી છે. સારી એવી કંપનીમાં નોકરી કરતા સંકેતના પિતા કિશોરભાઈને ૨૦૦૧માં સંતાન સંપૂર્ણ રીતે વ્હિલચેર પર આવી જતાં તેની સારવાર માટે જોબને લાત મારી દીધી હતી. સંતાનની સેવાચાકરી અને તેના એજ્યુકેશનને જ જીવનનો અંતિમ ઉદેશ્ય ગણી તેન પાછળ પોતાની જિંદગી આપ દીધી છે. આવા સમયે માતાએ પણ પતિનો સાથ આપતાં નોકરી કરીને ઘરના આર્થિક ગુજરાનનું બીડું પોતાના સિરે લઈને સંતાનની મદદ કરવા લાગ્યાં જેના ફલસ્વરૂપ સંકેત આજે સી.એની ડીગ્રી ધરાવે છે.